1 Go kile gwa ba le monna yo mongwe nageng ya Utsi+ yo a bego a bitšwa Jobo;+ monna yoo o be a se na bosodi+ e bile a lokile,+ a boifa Modimo+ e bile a phema go dira bobe.+ 2 O be a na le barwa ba šupago le barwedi ba bararo.+ 3 O be a ruile+ dinku tše dikete tše šupago (7 000), dikamela tše dikete tše tharo (3 000), dipane tše makgolohlano tša dikgomo, dipokolo tša ditshadi tše makgolohlano e bile a na le sehlopha se segologolo sa bahlanka; monna yoo e be e le yo mogolo go feta bohle Babohlabela.+ 4 Barwa ba gagwe ba be ba fela ba dira monyanya+ ntlong ya yo mongwe le yo mongwe letšatšing leo le mo lebanego; ba be ba romela lentšu gore go yo laletšwa dikgaetšedi tša bona tše tharo gore di tlo ja le go nwa le bona. 5 E be e re ge ka moka ga bona ba feditše go dira menyanya matšatšing a bona ao a ba lebanego, Jobo a romele lentšu la gore ba ikgethagatše;+ o be a tsoga e sa le ka masa a neela dihlabelo tša go fišwa+ go ya ka palo ya bona ka moka; gobane Jobo o be a re: “Mohlomongwe bana ba ka ba dirile sebe le go roga+ Modimo ka dipelong tša bona.”+ Ke kamoo Jobo a bego a dira ka gona ka mehla.+ 6 Eitše ka letšatši le lengwe ge barwa ba Modimo wa therešo+ ba be ba tlile go ema pele ga Jehofa,+ Sathane+ le yena a tsena gona moo gare ga bona.+ 7 Jehofa a napa a botšiša Sathane a re: “O tšwa kae?” Ke moka Sathane a araba Jehofa a re: “Ke tšo ralala le lefase+ ke itshepelela go lona.”+ 8 Jehofa a re go Sathane: “A o etše hloko mohlanka wa ka Jobo, gore ga go yo a swanago le yena lefaseng,+ le gore ke monna yo a se nago bosodi+ le yo a lokilego,+ yo a boifago Modimo+ le yo a phemago go dira bobe?”+ 9 Ke moka Sathane a araba Jehofa a re: “Na o re ge Jobo a boifa Modimo o mmoifela lefeela?+ 10 Na ga se wena o mo ageleditšego ka legora,+ yena le bohle ba ntlo ya gagwe gotee le se sengwe le se sengwe seo a nago le sona go mo dikologa? O šegofaditše+ modiro wa diatla tša gagwe gomme diruiwa tša gagwe tšona di tletše gohle lefaseng. 11 Eupša, hle otlolla seatla sa gago o kgwathe selo se sengwe le se sengwe se a nago le sona gomme o bone ge e ba a ka se go roge mahlong.”+ 12 Jehofa a napa a re go Sathane: “Tseba gore tšohle tše a nago le tšona ke di gafetše seatleng sa gago. Eupša ge e le yena o se ke wa otlollela seatla sa gago go yena!” Ke moka Sathane a tloga pele ga sefahlego sa Jehofa.+ 13 Bjale eitše ka letšatši le lengwe ge barwa le barwedi ba gagwe ba be ba eja le go nwa beine ntlong ya ngwanabo bona wa leitšibulo,+ 14 gwa tla moromiwa+ go Jobo, a re go yena: “Dikgomo di be di lema+ gomme dipokolo tše ditshadi di fula kgauswi le tšona 15 ge go tla fihla Baseba+ ba hlasela ba di tšea, ba bolaya badiši ka bogale bja tšhoša; gwa phonyokga nna ke nnoši gore ke tle ke go begele.”+ 16 Ge yo a sa bolela gwa tla yo mongwe a re: “Go tlile mollo wa Modimo o etšwa magodimong+ wa tšhuma dinku le badiši wa ba ja; gwa phonyokga nna ke nnoši gore ke tle ke go begele.” 17 Ge yoo le yena a sa bolela, gwa tla yo mongwe a re: “Bakaladea+ ba tlile ka mephato e meraro ba hlasela dikamela ba di thopa, ba bolaya badiši ka bogale bja tšhoša; gwa phonyokga nna ke nnoši gore ke tle ke go begele.” 18 Ge yoo le yena a sa bolela, gwa tla yo mongwe gape a re: “Barwa le barwedi ba gago ba be ba eja e bile ba enwa beine+ ntlong ya ngwanabo bona wa leitšibulo. 19 Gwa tla phefo e kgolo+ e etšwa lešokeng, ya šišinya dikhutlo tše nne tša ntlo gomme ntlo yeo ya wela godimo ga bana bao ba hwa. Gwa phonyokga nna ke nnoši gore ke tle ke go begele.” 20 Jobo a napa a ema a gagola+ seaparo sa gagwe sa go hloka matsogo, a kota moriri wa hlogo+ ya gagwe, a wela fase+ a khunama+ 21 a re:“Ke tšwile popelong ya mma ke le feela,+Ke tla boela gona ke le feela.+Jehofa o neile,+ e bile Jehofa o tšere.+Anke leina la Jehofa le tšwele pele le tumišwa.”+ 22 Go tše ka moka Jobo ga se a ka a dira sebe goba a bolela gore Modimo o dirile selo le ge e le sefe se se fošagetšego.+